Likumprojekts

**Grozījumi likumā "Par norēķinu galīgumu maksājumu un finanšu instrumentu norēķinu sistēmās"**

Izdarīt likumā "Par norēķinu galīgumu maksājumu un finanšu instrumentu norēķinu sistēmās" (Latvijas Republikas Saeimas un Ministru Kabineta Ziņotājs, 2004, 2. nr.; Latvijas Vēstnesis, 2011, 46. nr.; 2012, 56. nr.; 2014, 199. nr.; 2016, 101. nr.; 2017, 194. nr.) šādus grozījumus:

1. Aizstāt visā likumā vārdus "darījumu starpnieks" (attiecīgā locījumā) ar vārdiem "darījumu partneris" (attiecīgā locījumā).

2. 1. pantā:

izteikt 3. punktu šādā redakcijā:

"3) **centrālais darījumu partneris** – juridiska persona Eiropas Parlamenta un Padomes 2012. gada 4. jūlija regulas (ES) Nr. 648/2012 par ārpusbiržas atvasinātajiem instrumentiem, centrālajiem darījumu partneriem un darījumu reģistriem (turpmāk – regula Nr. 648/2012) 2. panta 1. punkta izpratnē;";

izteikt 6. punktu šādā redakcijā:

"6) **dalībnieks** – iestāde, centrālais darījumu partneris, norēķinu aģents, klīringa centrs, sistēmas uzturētājs vai centrālā darījumu partnera klīringa dalībnieks, kas saņēmis atļauju regulas Nr. 648/2012 17. pantā noteiktajā kārtībā;".

3. Izslēgt 6. pantu.

4. Papildināt informatīvo atsauci uz Eiropas Savienības direktīvām ar 4. punktu šādā redakcijā:

"4) Eiropas Parlamenta un Padomes 2019. gada 20. maija direktīvas (ES) 2019/879, ar ko groza direktīvu 2014/59/ES attiecībā uz zaudējumu absorbcijas un rekapitalizācijas spēju kredītiestādēm un ieguldījumu brokeru sabiedrībām un direktīvu 98/26/EK."

Finanšu ministrs

J. Reirs